Diari Oficial de la Generalitat Valenciana


Sumari del DOGV 4344, del 26-09-2002 (2002/9845)

RESOLUCIO d'11 de setembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional per a l'any 2002 pel qual es modifica el Conveni de col·laboració entre la Conselleria de Benestar Social i l'Organisme Autònom de l'Ajuntament de La Vila Joiosa Fundació Pública Parra-Conca, per a la gestió del centre ocupacional/residència, ubicat en La Vila Joiosa, firmat el 19 de novembre de 1998.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/9845


Data del document
:   11-09-2002

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Conselleria de Benestar Social
    * Vila Joiosa, la
    * lluita contra l'atur
    * cooperació administrativa
    * administració local

RESOLUCIO d'11 de setembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol Addicional per a l'any 2002 pel qual es modifica el Conveni de col·laboració entre la Conselleria de Benestar Social i l'Organisme Autònom de l'Ajuntament de La Vila Joiosa Fundació Pública Parra-Conca, per a la gestió del centre ocupacional/residència, ubicat en La Vila Joiosa, firmat el 19 de novembre de 1998. [2002/9845]
  
Subscrit, després de la tramitació prèvia reglamentària, entre la Generalitat Valenciana i l'Organisme Autònom Municipal de l'Ajuntament de La Vila Joiosa Fundació Pública Parra-Conca, el 30 de gener de 2002, un Protocol Addicional per a l'any 2002 pel qual es modifica el Conveni de col·laboració entre la Conselleria de Benestar Social i l'Organisme Autònom de l'Ajuntament de La Vila Joiosa Fundació Pública Parra-Conca, per a la gestió del centre ocupacional/residència, ubicat en La Vila Joiosa firmat el 19 de novembre de 1998, i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0560/2002, i que figura com a annex d'esta resolució.
  
València, 11 de setembre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol addicional per a l'any 2002 pel qual es modifica el conveni de col·laboració entre la Conselleria de Benestar Social i l'Organisme Autònom de l'Ajuntament de la Vila Joiosa Fundació Pública Parra-Conca per a la gestió del centre ocupacional/residència, siti en la Vila Joiosa, firmat el 19 de novembre de 1998.
  
València, 30 de gener de 2002
  
Reunits
  
D'una banda, el conseller de Benestar Social, senyor Rafael Blasco Castany, en virtut de la competència atribuïda per l'article segon del Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, així com les funcions que li corresponen per l'article 35 de la Llei 5/83 de 30 de desembre, del Govern Valencià, autoritzat pel ple del Consell per a este acte en sessió de data 8 de gener de 2002.
  
I d'una altra, el president de l'Organisme Autònom Municipal de l'Ajuntament de La Vila Joiosa Fundació Pública Parra-Conca, senyor José Miguel Llorca Senabre, constituïda per acord municipal plenari de 16 de maig de 1996, que va aprovar els seus estatuts, exposats al públic en BOP de 2 de juliol de 1996 i publicats íntegrament en BOP de 14 de setembre de 1996.
  
Reconeixent-se les parts capacitat legal suficient per a obligar-se, compareixen en la representació que respectivament posseeixen i
  
Exposen
  
El 10 de novembre de 1998 va ser aprovat pel Consell el conveni de col·laboració entre la Conselleria de Benestar Social i l'Organisme Autònom de l'Ajuntament de la Vila Joiosa ?Fundació Pública Parra-Conca- per a la gestió del centre ocupacional i residència, siti en la Vila Joiosa, l'objecte de la qual era autoritzar l'esmentat organisme per a l'ocupació del centre ocupacional i residència ubicat en la Vila Joiosa, partida d'Atalaies, i encomanar-li la seua gestió. La vigència del conveni es va fixar en 10 anys, prorrogables per períodes de 10 anys, fins a un màxim de 50, amb l'excepció de les clàusules desena (aportació econòmica de la Conselleria), onzena (lliurament de les quantitats) i paràgraf primer de la clàusula dotzena (justificació del pagament), la modificació del qual es preveia per mitjà de Protocol Addicional.
  
Que és intenció d'este protocol addicional modificar les clàusules del conveni subscrit que són susceptibles d'això i que afecten la concreció de les plantilles i la fixació de la subvenció prevista per a l'any 2002.
  
Quant a la plantilla de personal que ha de contenir el centre ocupacional i la residència, si bé no s'ajusta a allò estipulat en els annexos IV i V de l'Orde de la Conselleria de Treball i Seguretat Social de 9 d'abril de 1990, per la qual es desplega el Decret del Consell 40/1990, de 26 de febrer, sobre Registre, Autorització i Acreditació de Serves Socials a la Comunitat Valenciana, això correspon a la necessitat de donar resposta a les necessitats plantejades pels centres i determinades per les característiques dels usuaris. Això explica la presència en la plantilla del centre ocupacional de tècnics mitjans com a assistent social o fisioterapeuta, conserge, cuinera etc.
  
És necessari fer una precisió quant al conveni firmat el 19 de novembre de 1998, en el sentit que totes les referències realitzades a la Direcció General de Servicis Socials s'han d'entendre com la Direcció General d'Integració Social de Discapacitats per ser actualment l'òrgan competent per a això en virtut del Decret del Consell 138/2000, de 12 de setembre.
  
En virtut d'allò que s'ha exposat, les parts firmants
  
Acorden
  
Modificar les clàusules del conveni firmat el 19 de novembre de 1998 que s'expressen a continuació, la redacció del qual, amb vigència exclusiva per al 2002, quedarà així:
  
Tercera. Referent això, i tal com s'assenyala en l'annex V de l'Orde de 9 d'abril de 1990, de la Conselleria de Treball i Seguretat Social, sobre Registre, Autorització i Acreditació dels Servicis Socials de la Comunitat Valenciana, la finalitat d'estos centres és oferir servicis de residència, teràpia ocupacional, proporcionar suport a l'autonomia personal i la integració social i desenvolupar hàbits de convivència, d'acord amb les necessitats dels usuaris. Per a això s'haurà de prestar l'assistència mínima següent:
  
Tècniques de socialització.
  
Activitats ocupacionals prelaborals.
  
Formació d'hàbits d'autonomia.
  
Teràpia i rehabilitació.
  
Oci i temps lliure.
  
Orientació laboral.
  
Servicis complementaris de transport i menjador.
  
La residència de minusvàlids prestarà els servicis de manutenció i hostalatge com a complement als oferits pel centre ocupacional.
  
La plantilla de personal serà com a mínim la següent:
  
Centre ocupacional Residència de discapacitats
  
2 psicòlegs Encarregat de residència
  
1 fisioterapeuta 7 cuidadors
  
1 treballador social 18 educadors
  
8 monitors 0,5 netejadora
  
1 auxiliar ocupacional 1 auxiliar administratiu
  
1 ATS 1 conserge
  
El/la professional on apareix el concepte 0'5 ha d'entendre's com a contractació de mitja jornada.
  
Els servicis de menjars, neteja, vigilància i manteniment poden ser contractats, totalment o parcialment, havent d'ajustar-se a la normativa de contractació administrativa del Reial Decret Legislatiu 2/2000, de 16 de juny, per la qual s'aprova el text refós de la Llei de Contractes de les Administracions Públiques, i els beneficiaris hauran de col·laborar en la seua realització, segons les seues possibilitats.
  
Les obligacions laborals respecte del personal dels centres corresponen únicament i exclusivament a l'organisme autònom ?Fundació Pública PARRA-CONCA?, sent la Conselleria de Benestar Social del tot aliena a estes. No obstant això, la Direcció General d'Integració Social de Discapacitats podrà exigir a l'organisme autònom ?Fundació Pública PARRA-CONCA- tots els documents que necessite per a verificar el compliment de les obligacions imposades per la legislació laboral vigent.
  
L'organització dels torns de personal es realitzarà, de tal manera, que en tot moment s'assegure l'atenció dels usuaris i el correcte funcionament dels centres, amb cobertura de personal suficient en tots els torns, d'acord amb la relació de personal que s'estableix més amunt.
  
Sisena. El nombre de places dels centres serà:
  
- 80 places en el centre ocupacional, durant 220 dies.
  
- 60 places en la residència, durant 365 dies.
  
Novena. El preu plaça/dia s'estableix en:
  
En el centre ocupacional: 27,83 euros./dia les places ocupades.
  
En la residència: 28,73 euros./dia per a les places ocupades.
  
Les places no ocupades s'abonaran en un 85% del preu plaça/dia ocupada, tant per al centre ocupacional com per a la residència.
  
Desena. La Direcció General d'Integració Social de Discapacitats abonarà, per a sufragar el cost de les places en l'exercici 2002, fins a un màxim d'un milió cent dènou mil trenta-sis euros amb quaranta-sis centaus (1.119.036,46 euros) a càrrec de l'aplicació pressupostària 05.49.87.8813.146.50,443.1.0 i codi comptable T2676.
  
Onzena. El règim de pagament i de justificació serà el que es reculla per a este tipus de subvencions en la Llei de Pressupostos de la Generalitat Valenciana per a l'exercici 2002, i a falta de règim específic s'aplicarà el previst en l'article 47 bis del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana, tot permetent-se el pagament de les bestretes màximes regulades en este precepte.
  
Dotzena. La justificació de la despesa corresponent consistirà en la presentació, davant de la Direcció Territorial de Benestar Social d'Alacant, de les nòmines mensuals d'atesos corresponents, en què hauran de detallar-se les places no ocupades, juntament amb un certificat de les obligacions emés per l'Interventor de Fons de l'Organisme Autònom de l'Ajuntament de La Vila Joiosa.
  
Així mateix, l'Organisme Autònom estarà obligat a comunicar el cobrament dels imports abonats per la Conselleria de Benestar. Esta comunicació consistirà en un certificat expedit pel Tresorer i intervinguda per l'Interventor de Fons, acreditativa de l'ingrés en les arques de l'Entitat, en què es farà expressió de la data, quantia i concepte.
  
En estes condicions, queda formalitzat el protocol que, aprovat pels que hi intervenen amb la prèvia lectura, firmen i s'estén per quadruplicat i a un sol efecte, al lloc i en la data amunt indicats.
  
El conseller de Benestar Social
  
Rafael Blasco Castany.
  
El president de l'Organisme Autònom Municipal
  
Fundación Pública Parra-Conca
  
José Miguel Llorca Senabre.